Mike Braun

**Michael K. Braun** (; født 1954) er en amerikansk forretningsmann og politiker som er påtroppende guvernør for Indiana. Fra 2014 til 2017 representerte han det 63. distrikt i Indianas Representantenes hus. Braun vant en plass i Senatet som representant for Republikanerne i 2018, da han slo den sittende demokraten Joe Donnelly.

Braun er en motstander av Affordable Care Act, likekjønnet ekteskap, abort samt muligheten for papirløse å få statsborgerskap. Han beskriver seg selv som en naturverner og har lagt press på Republikanerne om å ta klimaendringene mer seriøst, men støttet også at USA trakk seg fra Parisavtalen. Da Trump var president støttet Braun hans handelspolicier etter tidligere å ha vært en forkjemper for fri handel. Braun stemte for å frifinne Trump under riksrettssaken relatert til Ukrainaskandalen. Da Joe Biden vant valget i 2020 og Trump nektet å godta nederlaget og kom med påstander om valgfusk, var Braun en av de som støttet Trumps forsøk på å endre valgresultatet.

Braun stilte i guvernørvalget i Indiana i 2024. Han registrerte seg offisielt som kandidat den 30. november 2022, etter flere måneder med spekulasjon. Han vant valget.

## Tidlig liv, utdannelse og forretningsvirksomhet
Braun ble født i Jasper i Indiana den 24. mars 1954. Han gikk på Jasper High School og var en 3-stjerners idrettsutøver; han giftet seg med kjæresten fra videregående, Maureen, som var en cheerleader. Han gikk på Wabash College og ble uteksaminert *[[summa cum laude]]* med en bachelorgrad i økonomi, og Harvard Business School hvor han fikk en MBA.

Etter Harvard flyttet Braun tilbake til Indiana og tok en jobb i farens bedrift. Da farens bedrift nesten gikk under på midten av 1980-tallet styrte Braun bedriften i en mer lukrativ retning ved å selge tilbehør til trucker. I løpet av kort tid vokste bedriften fra 15 ansatte til over 300. I 1986 kjøpte Braun og Daryl Rauscher opp bedriften Meyer Body Inc., som bygget deler og utstyr til trucker. I 1995 tok Braun over som eneeier av bedriften. Meyer Body ble omdøpt Meyer Distributing i 1999, og Braun er både president og CEO. I 2018 hadde Braun en formue på mellom $35 og $96 millioner.

## Tidlig politisk karriere
Braun var medlem av skolestyret i Jasper fra 2004 til 2014.

Han representerte det 63. distrikt i Indianas Representanenes hus fra 2014 til 2017. Braun gikk av 1. november 2017 for å fokusere på valgkampen for USAs senat. I 2017 gav American Conservative Union en score på 82 %.

I juli 2018 presset Braun Indianas Indiana Attorney General, republikaneren Curtis Hill, om å si opp etter at Hill ble anklaget for å ha befølt en lovgiver og tre ansatte i beruset tilstand.

## USAs senat
### Valg
#### 2018

Braun vant Republikanernes primærvalg for senatorvalget i 2018 over Todd Rokita og Luke Messer med over 56 000 stemmer. Han fikk 208 520 stemmer, rundt 41 % av totalen. Brauns fokuserte på sin karriere som forretningsmann under valgkampen, og så på seg selv som en outsider. I valget i november slo han den sittende demokraten Joe Donnelly med 51 % av stemmene mot Donnellys 45 %; Libertarianernes kandidt Lucy Brenton fikk under 4 % av stemmene. I slutten av 2019 rapporterte *Indianapolis Star* at Brauns valgkampanje i 2018 hadde fått $2,8 millioner fra en politisk handlingskomité med sterke tilknytninger til den dømte hvitvaskeren Lev Parnas og et av hans skallselskap. Under riksrettssakene mot Trump gav Parnas bilder av ham selv og Braun i en klem under et arrangement i forbindelse med valget til Representantenes hus. Disse ble gjort offentlige i januar 2020.

### Mandatsperiode
#### 2010-årene
Den 3. januar 2019 ble Braun tatt i ed som senator fra Indiana av visepresident Mike Pence.

Den 24. mai 2019 var Braun en av åtte senatorer som stemte mot en krisepakke på $19,1 milliarder for delstater og territorier som ble rammet av orkaner, flom eller skogbrann. Braun sa at prosessen for assistanse i krisesituasjoner var «just another path for runaway spending on unrelated projects.» Til tross for denne motstanden ble den samme krisepakken godkjent med støtte fra begge partier og godkjennelse fra president Trump.

Braun støttet Trumps avgjørelse om å trekke amerikanske styrker ut av nordlige Syria i oktober 2019. Dette resulterte i at Tyrkias militære gikk til angrep på kurderne i området, som var alliert med USA. Braun kalte i etterkant av dette Trump for «smart», og stilte spørsmål med hvorfor USA måtte «be in the crossfire» mellom Tyrkia og kurderne. Han mente at påstanden om at ISIS kunne øke sin styrke som et resultat av konflikten ikke var mer enn «an assumption».

I desember 2019 sa Braun at riksrettssaken mot Donald Trump hadde vært en «disaster for Democrats».

#### 2020-årene
I mai 2020 fremmet senator Chuck Schumer et forslag om å offisielt publisere retningslinjer fra Centers for Disease Control and Prevention (CDC) om å tryggest mulig løfte restriksjonene relatert til koronaviruspandemien i USA. En versjon av retningslinjene som ble lekket i forkant viste at den var mer detaljert og restriktiv enn de anbefalingene som kom fra Det hvite hus i april 2020. Braun blokkerte Schumers forslag, da han mente at anbefalingene fra CDC kom til å være et hindre for økonomien.

Den 26. oktober 2020 stemte Braun for bekreftelsen av Amy Coney Barrett til USAs høyesterett. Han sa at Barrett kom til å bli «one of the best Supreme Court justices that we've put on the bench in a long time, someone that is that humble and that smart and embedded in those Midwestern values.»"

Etter at Trump tapte mot Joe Biden i presidentvalget i november 2021 nektet Braun å anerkjenne Trumps nederlag og støttet Trumps grunnløse påstander om valgfusk. Sammen med ti andre sittende og kommende republikanske senatorer annonserte Braun den 2. januar 2021 at han kom til å stemme mot tellingen av valgmannsstemmene fra flere delstater hvor Biden vant fire dager senere, i et forsøk på å endre valgresultatet. Han deltok i tellingen da Trump-tilhengere stormet kongressen. Etter angrepet tvitret Braun, «Though I will continue to push for a thorough investigation into the election irregularities many Hoosiers are concerned with as my objection was intended, I have withdrawn that objection and will vote to get this ugly day behind us.» Han stemte for godkjennelsen av valgmannsstemmene da kongressen var tilbake etter angrepet. *[[South Bend Tribune]]* beskrev Brauns flip-flop som «a case of too little, too late.» Democratic Party of Indiana forlanget at Braun skulle si fra seg sin posisjon fordi han «incited violence to overturn the presidential election and end American democracy.»

## Guvernørvalget i Indiana 2024
Den 30. november 2022 registrert Braun seg som kandidat for guvernørvalget i Indiana 2024. Det betyr at hans plass i senatet ville måtte fylles av noen andre ved valget i 2024.

Ifølge Brauns registreringsdokumenter er Kevin Broghamer ansvarlig for valgkampens økonomi, med hovedkvarter i Carmel i Indiana.

Ved valget 5. november 2024 ble Braun valgt til guvernør i Indiana.

## Politiske posisjoner
### Abort
Braun er en abortmotstander.

### Ekteskap mellom ulike etnisiter
Braun har sagt at USAs høyesteretts kjennelse som fant ekteskap mellom personer av forskjellig etnisitet var grunnlovsstridig. Braun sa senere at han ikke hadde fulgt med på spørsmålet.

### Donald Trump
Ifølge FiveThirtyEight stemte Braun likt med Donald Trump 90,9 % av tiden i perioden fra Braun ble tatt i ed til Trump gikk ut av Det hvite hus to år senere.

Braun stemte for å frikjenne Trump under den første riksrettssaken mot ham i 2020. Da han bli spurt om hvorvidt det var akseptabelt av Trump å holde tilbake USAs støtte for å tvinge en annen statsleder til å etterforske Joe Biden sa Braun at han ikke mente at slik oppførsel var akseptabel, men at «it didn't happen.» Braun sa også at Trump gjorde det han gjorde fordi han ønsket å gjøre noe med korrupsjon i Ukraina. Etter at Trump ble frikjent sa Braun at han håpte at Trump hadde lært noe av rettssaken.

#### Forsøk på å endre valgresultatet i 2020
Etter at Biden vant presidentvalget i 2020 nektet Trump å akseptere nederlaget og kom med grunnløse påstander og valgfusk. Braun forsvarte Trumps forsøk på å endre valgresultatet og undergrave den demokratiske prosessen. men stemte for godkjenning av resultatene etter stormingen av kongressen. Han skrev et innlegg i *Washington Examiner* hvor han kritiserte media for å ikke å ha tatt påstander om valgfusk seriøst. Der finnes ikke bevis for at valget i 2020 var preget av omfattende fusk eller uregelmessigheter.

Under den andre riksrettssaken mot Trump, hvor han ble anklaget for å ha egget til opprør, stemte Braun for frikjenning.

Den 28. mai 2021 avstod Sullivan fra å stemme over opprettelsen av en uavhengig kommisjon som skulle etterforske stormingen av den amerikanske kongressen 6. februar 2021.

### Økonomi
Braun støttet Tax Cuts and Jobs Act of 2017, som var Republikanernes lovforslag for skattereform. Han sa at skattereformen var «revenue-neutral»; det partipolitisk uavhengige Congressional Budget Office estimerte at forslaget ville føre til en økt statsgjeld for USA. Braun har også krevd kutt i USAs budsjett, og sagt at USA «has a spending problem.»

### Miljøvern
Braun definerer seg selv som en naturverner. Han har kalt den svenske aktivisten Great Thunberg som en inspirasjon og kjempet for at Republikanerne skal være mer aggressive i kampen mot klimaendringer. Han var mot Parisavtalen men støtter skogplanting, karbonprising og karbonfangst for å redusere utslippene av karbondioksid. Han leder også Climate Solutions Caucus, som ble grunnlagt i oktober 2019. Braun støttet Growing Climate Solutions Act, et lovforslag som ville gjort det enklere for bønder å selge klimakvoter på eksisterende markeder i Californi og i nordøstlige USA.

Miljøorganisasjonen League of Conservation Voters har gitt Braun en rating på 4 %.

### Handel
I 2018 støttet Braun Trumps politikk på områder som handel og tariff, og sa at de hadde «yielded phenomenal results.» Han har tidligere støttet politikk som fremmet fri handel.

Braun stemte for United States–Mexico–Canada Agreement.

### Helsevesen
Braun er en motstander av Affordable Care Act, støttet forsøk på å avvikle det, og støtter et søksmål for å fjerne systemet. Braun ønsker et fritt og kompetitivt marked, som skal sørge for løsninger innen helsevern. Da han stilte til senatorvalg i 2018 kritiserte han den sittende Demokraten Joe Donnelly ved å referere til ham som en «defender of Obamacare.» Han har uttrykt støtte for å beholde sikkerhetsnett for individer med underliggende tilstander; Politico og PolitiFact påpekte at både forsøket på å avvikle systemet i Representantenes hus og søksmålet mot Affordable Care Act, som Braun støttet, ville føre til et svakere sikkerhetsnett for personer med underliggende tilstander.

### Immigrasjon
Braun har sagt at «building the wall must be the first step to any solution», når det gjelder papirløse innvandrere. Han er en motstander av en enklere vei til statsborgerskap for papirløse innvandrere som kom til USA som mindrårige.

### LHBT-personers rettigheter
Da han ble spurt om hva han mente om likekjønnet ekteskap svarte Braun, «I believe in traditional marriage.» Han kjempet for å beholde den tradisjonelle definisjonen på ekteskap som «mellom en mann og en dame» i Indiana Republican Partys partiprogram. I Indianas lovgivende forsamling støttet han Indiana Religious Freedom Restoration Act og kritiserte endringer til lovforslaget som ville ha ulovliggjort diskriminering basert på seksuell legning og kjønnsidentitet.

### Politireform
Etter George Floyds død i 2020 introduserte Braun lovforslag som skulle reformere "qualified immunity", regelverk som beskyttet politi fra søksmål over brudd på konstitusjonelle rettigheter som ikke hadde blitt etablert i en rettsavgjørelse. Forslaget ville gjort det lettere å saksøke politiansatte for brudd på rettigheter. Etter et intervju med Tucker Carlson og negative reaksjoner fra fagforeninger som representerte politi over den neste måneden droppet Braun derimot lovforslaget. I mai 2021 skrev Braun at «I oppose any reform to the current doctrine of qualified immunity» og talte mot føderale forsøk på å reformere lokale politiavdelinger.

### Koronaviruspandemien
I september 2021 var Braun en motstander av de planlagte vaksinemandatene for selskaper med over 100 ansatte, noe han beskrev som «[the] biggest overreach by federal government I’ve seen.» I oktober 2021 inviterte Braun politibetjenter i Chicago som hadde blitt suspendert for å nekte å ta vaksinen til å jobbe i Indiana, og sa at «plenty of departments are hiring now.»

## Valgresultater

## Privatliv
Braun og konen Maureen har fire barn. Han er en katolikk. Brauns bror Steve Braun var også aktiv i politikken i Indiana.

## Referanser


## Eksterne lenker

* Senator Braun 
*  valgkampsside
* 

|-

|-